**OBRAZLOŽENJE UZ II. IZMJENE I DOPUNE PRORAČUNA**

**OPĆINE BABINA GREDA**

**ZA 2022. GODINU**

##### UVOD

OSNOV ZA DONOŠENJE PRORAČUNA

Temelj za izradu 3. Izmjena i dopuna proračuna Općine Babina Greda za 2022. godinu je Zakon o proračunu (“Narodne novine” 144/21) , Pravilnik o polugodišnjem i godišnjem izvještaju o izvršenju proračuna („Narodne novine“ 24/13, 102/17, 1/20 i 147/20), Zakon o financiranju jedinica lokalne i područne (regionalne) samouprave (“Narodne novine” 127/17 i 138/20), te ostali propisi koji reguliraju pojedine segmente djelatnosti jedinica lokalne i područne (regionalne) samouprave.

Proračun Općine Babina Greda za 2022. godinu izrađen je sukladno Zakonu o proračunu te Pravilniku o polugodišnjem i godišnjem izvještaju o izvršenju proračuna.

Proračun za 2022. godinu planiran je na 3. razini (razini podskupine).

STRUKTURA I SADRŽAJ PRORAČUNA

Pravilnikom o proračunskim klasifikacijama (“Narodne novine” 26/10, 120/13 i 1/20) definiran je okvir kojim se iskazuju i sustavno prate prihodi i primici, te rashodi i izdaci po nositelju, cilju, namjeni, vrsti, lokaciji i izvoru financiranja. Također je propisana i struktura brojčanih oznaka i naziva svake klasifikacije te način njihovog međusobnog povezivanja.

Članak 28. Zakona o proračunu, uređuje sadržaj i strukturu proračuna i financijskih planova korisnika proračuna.

 Struktura Općeg dijela proračuna, prikazuje prihode i rashode, primitke i izdatke po ekonomskoj klasifikaciji te izvorima financiranja, i isti se utvrđuju u Računu prihoda i rashoda i Računu financiranja. Ekonomska klasifikacija sadrži prihode i primitke po prirodnim vrstama, te rashode i izdatke prema ekonomskoj namjeni za koju služe. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i namjene.

Osnovni izvori financiranja jesu:

1. Opći prihodi i primici
2. Vlastiti prihodi
3. Prihodi za posebne namjene
4. Pomoći
5. Donacije
6. Prihodi od prodaje ili zamjene nefinancijske imovine i naknade s naslova osiguranja
7. Namjenski primici.

Struktura Općeg dijela proračuna prikazana je na način, da se prihodi i rashodi iskazuju po ekonomskoj i funkcijskoj klasifikaciji te po izvorima financiranja te primici i izdaci po ekonomskoj klasifikaciji i izvorima financiranja.

Struktura Posebnog dijela proračuna prikazana je na način, da se raspored rashoda i izdataka iskazuje po organizacijskoj, ekonomskoj, funkcijskoj, lokacijskoj i programskoj klasifikaciji, te po izvorima financiranja, odnosno rashodi i izdaci raspoređeni su u tekuće i razvojne programe, sukladno financijskim planovima proračunskih korisnika. Posebni dio proračuna izrađen je po Programima, Aktivnostima i Projektima.

 U skladu sa člankom 31. Zakona o proračunu proračunski korisnici su uz prijedlog financijskog plana dostavili i obrazloženje prijedloga financijskog plana.

Opći dio i posebni dio proračuna iskazuje se sukladno Pravilniku o polugodišnjem i godišnjem izvještaju o izvršenju proračuna te sukladno odredbama Pravilnika o proračunskim klasifikacijama.

**II. IZMJENE I DOPUNE PRORAČUNA ZA 2022. godinu**

##### I. OPĆI DIO

Ukupni prihodi koji se sastoje od prihoda poslovanja te prihoda od prodaje nefinancijske imovine za 2022. godinu planiraju se u manjem iznosu u odnosu na 2. Izmjene i dopune proračuna i to: 10,0 % za prihode poslovanja i 48,9 % za prihode od nefinancijske imovine.

Ukupni rashodi 2022. godinu koji se sastoje od rashoda poslovanja i rashoda za nabavu nefinancijske imovine planiraju se u manjem iznosu u odnosu na 2. Izmjene i dopune proračuna i to za : 10.9 % i za rashode poslovanja i 51.1 % za rashode za nabavu nefinancijske imovine.

UKUPNO planirani prihodi i primici ovim izmjenama iznose 22.039.125,96 kn

Planirani prihodi poslovanja razred 6 iznose 17.731.015,45 kn. i najveći udio u strukturi ovih prihoda imaju pomoći, a planirane su u iznosu od 13.871.919,00 kn a odnose se na pomoći proračunu iz drugih proračuna 9.319.562,00 kn, pomoći od izvanproračunskih korisnika 52.357,00 kn i pomoći iz državnog proračuna temeljem prijenosa EU 4.500.000,00 kn. Prihodi od poreza iznose 1.480.000,00 kn,

Skupina 64 Prihodi od imovine 402.001,00 kn.

Skupina 65 Prihodi od upravnih i administrativnih pristojbi, pristojbi po posebnim propisima i komunalni doprinosi i naknade planirani su iznosu od 1.963.595,45 kn, a odnose se većim dijelom na prihode koji proizlaze iz Zakona o komunalnom gospodarstvu, komunalni doprinosi i naknade u iznosu od 590.000,00 kn i prihoda proračunskog korisnika Sufinanciranje cijene usluge, participacije i slično u iznosu 735.355,45 kn.

Skupina 66 Prihod prodaje proizvoda i robe te pruženih usluga i prihodi od donacija 13.500,00 kn i odnose se većim dijelom na prihod od sajma u iznosu od 10.000,00 kn.

.

Planirani prihodi od prodaje nefinancijske imovine Razred 7 iznose 522.000,00 kn.

Skupina 71 prihodi od prodaje neproizvedene dugotrajne imovine 500.000,00 kn i odnosi se na prihod od prodaje poljoprivrednog zemljišta

Prihodi od prodaje proizvedene dugotrajne imovine skupina 72 planirani su iznosu od 22.000,00 kn.

Planirani primici razred 8. u iznosu od 3.786.110,51 kn.

Skupina 84 Primici od zaduživanja iznose 3.786.110,51 kn i odnose se na Primljeni kredit u iznosu od 3.500.000,00 kn i Primljeni zajmovi od državnog proračuna a odnose se na sredstva namirenja korištenih za povrat poreza na dohodak i prireza porezu na dohodak po godišnjem obračunu za 2021. godinu u iznosu od 286.110,51 kn.

Općina se u 2022. godini dugoročno zadužila kod Zagrebačke banke d.d. u iznosu od 10.000.000,00 kn za tri kapitalna projekta i to :

* Za rekonstrukciju /dogradnja I opremanje doma kulture Franjo Delić
* Izgradnju I opremanje kulturno turističkog parka sa pripadajućom šetnicom
* Izgradnja sportske školske dvorane OŠ “Mijat Stojanović”

Prateći dinamku radova na navedenim projektima u 2022. godini realizirali smo 3.500.000,00 kn kredita.

II. RASHODI I IZDACI

Rashodi i izdaci III. Izmjena i dopuna proračuna za 2022. godina

UKUPNI rashodi i izdaci iznose 21.151.398,37 kn.

Rashodi, razred 3 su planirani u iznosu od 11.374.336,36 kn. što je manje 16,7 % u odnosu na plan.

Rashodi za zaposlene skupina 31, su planirani u iznosu 2.792.388,48 kn. i odnose se na zaposlene u jedinstvenom upravnom odjelu , DV „Regoč“ i Općinska narodna knjižnica, što je manje 16,7 % u odnosu na plan.

Materijalni rashodi skupina 32, su planirani u iznosu od 4.870.947,88 kn, što je 9,3 % više u odnosu na plan i odnosi se na Sanaciju divljih odlagališta .

Financijski rashodi skupina 34 su planirani u iznosu od 382.500,00 kn, što je 45,7 % manje u odnosu na planu .

Subvencije rashodi skupine 35 su planirani u iznosu od 1.015.000,00 kn, što je 34,9 % manje u odnosu na plan.

Naknade građanima i kućanstvima skupina 37, su planirani u iznosu od 1.056.800,00 kn, što je 19,7 % manje u odnosu na plan i odnose se uglavnom o izdacima iz programa socijalne skrbi.

Ostali rashodi (tekuće donacije) skupina 38, su planirani u iznosu od 1.256.700,00 kn, što je 9,3 % manje u odnosu na plan.

Sukladno programu kapitalnih ulaganja i planovima razvojnih programa planirani su rashodi za nabavu nefinancijske imovine razred 4. u iznosu od 9.791.806,01 kn, što je 51,1 % manje u odnosu na plan.

Planirani izdaci razred 5. u iznosu od 5.000,00 kn i odnose se na leasing.

**III.** **RASHODI PO IZVORIMA FINANCIRANJA**

Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Klasifikacija izvora financiranja osigurava praćenje korištenja sredstava proračuna dobivenih temeljem naplate različitih vrsta prihoda. Za svaki od prihoda određeno je uz koji se izvor financiranja veže, a rashodi se izvršavaju s obzirom na plan i ostvarenje prihoda prema izvorima.

Osnovni izvori financiranja jesu: opći prihodi i primici, prihodi za posebne namjene, pomoći, donacije, prihodi od prodaje ili zamjene nefinancijske imovine i naknade s naslova osiguranja te namjenski primici. Zakonom o proračunu daje se fleksibilnost u izvršavanju rashoda i izdataka koji se financiraju iz izvora: prihodi za posebne namjene, pomoći i donacije, na način da se propisuje mogućnost njihova izvršavanja u iznosima većim od planiranih, a ograničenje se postavlja na razinu ostvarenja prihoda.

Izvor financiranja opći prihodi i primici (nenamjenski) čine prihodi koji se ostvaruju temeljem posebnog propisa kojim za prikupljene prihode nije definirana namjena korištenja. Ovaj izvor financiranja čine slijedeće vrste prihoda: prihodi od poreza, prihodi od financijske imovine, prihodi od nefinancijske imovine, prihodi od upravnih i administrativnih pristojbi, prihodi od kazni te primici od financijske imovine.

Izvor financiranja prihodi za posebne namjene uključuje prihode čije su korištenje i namjena utvrđeni posebnim zakonima i propisima. Ovaj izvor financiranja čine slijedeće vrste prihoda: naknade za koncesije, prihodi od spomeničke rente, komunalni doprinosi, komunalne naknade, prihodi iz cijene komunalnih usluga za razvoj, vodni doprinos, naknade od zakupa poljoprivrednog zemljišta i neizgrađenog građevinskog zemljišta, od zakupa poslovnih prostora i stanova, prihodi od uporabe javnih općinskih površina.

 Izvor financiranja pomoći čine prihodi ostvareni od inozemnih vlada, od međunarodnih organizacija te institucija i tijela EU, prihodi iz drugih proračuna te ostalih subjekata unutar općeg proračuna. Prihodi koje jedinice lokalne i područne (regionalne) samouprave ostvaruju iz pomoći izravnanja za financiranje decentraliziranih funkcija su planirani u okviru ustupljenog poreza na dohodak u podskupini Poreza i prireza na dohodak i na podskupini Pomoći izravnanja za decentralizirane funkcije.

Izvor financiranja donacije su novčana sredstva koja bez obveze vraćanja u proračun proračunski korisnici dobiju od pravnih i fizičkih osoba izvan opće države. Ovaj izvor financiranja čine prihodi od tekućih i kapitalnih donacija ostvarene od neprofitnih organizacija, trgovačkih društava i ostalih subjekata izvan opće države.

Izvor financiranja prihodi od prodaje ili zamjene nefinancijske imovine i naknade s naslova osiguranja čine sredstva od prodaje i zamjene nefinancijske dugotrajne imovine i od nadoknade štete s osnova osiguranja. Ovaj izvor financiranja čine prihodi od prodaje zemljišta i prava građenja, prihodi od prodaje stanova i poslovnih prostora te prihodi od refundacija šteta. Sukladno Zakonu o proračunu, sredstva od prodaje i zamjene nefinancijske imovine i refundacije šteta mogu se koristiti samo za kapitalne rashode. Kapitalni rashodi su: rashodi za nabavu nefinancijske imovine, rashodi za održavanje nefinancijske imovine, kapitalne pomoći koje se daju trgovačkim društvima u kojima država, odnosno jedinica lokalne i područne (regionalne) samouprave ima odlučujući utjecaj na upravljanje za nabavu nefinancijske imovine i dodatna ulaganja u nefinancijsku imovinu te ulaganja u dionice i udjele trgovačkih društava. Izvor financiranja namjenski primici čine primici od financijske imovine i zaduživanja, čija je namjena utvrđena posebnim ugovorima ili propisima..

IV. POSEBNI DIO

Organizacijska struktura nije se mijenjala

Struktura posebnog dijela je:

* Razdjel 001 Općinsko vijeće i općinski načelnik
* Razdjel 002 Jedinstveni upravni odjel
* 00201 Ustanove u kulturi
* 00202 Predškolska ustanova

V. PRILOZI KORISNIKA PRORAČUNA

Sastavni dio prijedloga Proračuna su prilozi: dokumentacija korisnika proračuna, sažetak djelokruga rada i organizacijska struktura i dr.

VI. ZAKLJUČAK

Planiran je manjak općine u iznosu od 984.256,00 kn i odnosi se na 2021.godine i bit će pokriven u cijelosti. Također je planiran višak prihoda poslovanja proračunskih korisnika u iznosu od 116.272,41 kn, te je ukupni manjak proračuna 867.983,59 kn.

Babina Greda, 16. prosinca 2022. godine

 PROČELNIK JUO:
 Tomislav Kopić, struč. spec. admin. publ.